2003L0090 — SL — 24.12.2005 — 001.001

Ta dokument je mišljen zgolj kot dokumentacijsko orodje in institucije za njegovo vsebino ne prevzemajo nobene odgovornosti

►B DIREKTIVA KOMISIJE 2003/90/ES z dne 6. oktobra 2003 o določitvi podrobnih pravil za člen 7 Direktive Sveta 2002/53/ES glede lastnosti, ki morajo biti zajete kot minimum pri preskušanju, in minimalnih pogojev za preskušanje nekaterih sort kmetijskih rastlin (Besedilo velja za EGP) (UL L 254, 8.10.2003, p.7)

spremenjena z:









▼B

DIREKTIVA KOMISIJE 2003/90/ES

z dne 6. oktobra 2003

o določitvi podrobnih pravil za člen 7 Direktive Sveta 2002/53/ES glede lastnosti, ki morajo biti zajete kot minimum pri preskušanju, in minimalnih pogojev za preskušanje nekaterih sort kmetijskih rastlin

(Besedilo velja za EGP)







KOMISIJA EVROPSKIH SKUPNOSTI JE – ob upoštevanju Pogodbe o ustanovitvi Evropske skupnosti, ob upoštevanju Direktive Sveta 2002/53/ES z dne 13. junija 2002 o skupnem katalogu sort kmetijskih rastlin ( 1 ) in zlasti člena 7(2)(a) in (b) Direktive, ob upoštevanju naslednjega: (1) Z Direktivo Komisije 72/180/EGS z dne 14. aprila 1972 o določanju lastnosti in minimalnih pogojev za preskušanje sort kmetijskih rastlin ( 2 ), kakor je bila spremenjena z Direktivo 2002/8/ES ( 3 ), so bile z namenom uradnega sprejetja sort v sortne liste držav članic določene lastnosti, ki morajo biti zajete kot minimum pri preskušanju različnih vrst, in minimalne zahteve za izvajanje preskušanja. (2) Upravni svet Urada Skupnosti za rastlinske sorte (USRS), ustanovljenega z Uredbo Sveta (ES) št. 2100/94 z dne 27. julija 1994 o žlahtniteljskih pravicah v Skupnosti ( 4 ), kakor je bila nazadnje spremenjena z Uredbo (ES) št. 1650/2003 ( 5 ), je v zvezi s pogoji za preskušanje sort izdal smernice za preskušanje za nekatere vrste. (3) Na mednarodni ravni obstajajo smernice za preskušanje, ki določajo pogoje za preskušanje sort. Smernice za preskušanje je izdelala Mednarodna zveza za varstvo novih sort rastlin (UPOV). (4) Direktiva 72/180/EGS je bila spremenjena z Direktivo 2002/8/ES zaradi zagotovitve skladnosti med smernicami za preskušanje USRS in pogoji za preskušanje sort z namenom njihovega sprejetja v nacionalne sortne liste držav članic, če so bile izdelane smernice za preskušanje USRS. USRS je od takrat izdal smernice za številne druge vrste. (5) Primerno je zagotoviti skladnost med smernicami za preskušanje USRS in pogoji za preskušanje sort z namenom njihovega sprejetja v nacionalne sortne liste držav članic. (6) Kjer USRS specifičnih smernic še ni izdelal, je primerno, da se kot podlaga za sistem Skupnosti uporabijo smernice UPOV. Za vrste, ki v tej direktivi niso zajete, se uporablja nacionalna zakonodaja. (7) Direktivo 72/180/EGS je zato treba razveljaviti. (8) Ukrepi, predvideni s to direktivo, so v skladu z mnenjem Stalnega odbora za seme in razmnoževalni material za poljedelstvo, vrtnarstvo in gozdarstvo – ob upoštevanju naslednjega: SPREJELA NASLEDNJO DIREKTIVO:







Člen 1

1. Države članice predvidijo vpis sort kmetijskih rastlin, ki izpolnjujejo zahteve iz odstavkov 2 in 3, v nacionalno sortno listo v smislu člena 3(1) Direktive 2002/53/ES.

2. Glede razločljivosti, nespremenljivosti in izenačenosti velja naslednje:

(a) vrste, navedene v Prilogi I, morajo izpolnjevati pogoje, določene v „Protokolih za preskušanje razločljivosti, nespremenljivosti in izenačenosti“ Upravnega sveta Urada Skupnosti za rastlinske sorte (USRS), ki so našteti v navedeni prilogi;

(b) vrste, navedene v Prilogi II, morajo izpolnjevati smernice za izvajanje preskušanja razločljivosti, nespremenljivosti in izenačenosti Mednarodne zveze za varstvo novih sort rastlin (UPOV), ki so naštete v navedeni prilogi.

3. Glede vrednosti za pridelavo ali uporabo morajo sorte brez poseganja v člen 4(2) Direktive izpolnjevati pogoje, določene v Prilogi III.

Člen 2

Uporabijo se vse sortne lastnosti v smislu člena 1(2)(a) in vse lastnosti, ki so v smernicah za preskušanje iz člena 1(2)(b) označene z zvezdico (*), pod pogojem, da opazovanje neke lastnosti ni onemogočeno zaradi izražanja drugih lastnosti, in pod pogojem, da izražanja neke lastnosti ne preprečijo okoljski pogoji, v katerih se preskušanje izvaja.

Člen 3

Države članice zagotovijo, da so pri preskušanju vrst, navedenih v prilogah I in II, glede načrtovanja poskusov in rastnih razmer izpolnjene minimalne zahteve za izvajanje preskušanja, kakor so določene v smernicah za preskušanje iz navedenih prilog.

Člen 4

Direktiva 72/180/EGS se razveljavi.

Člen 5

1. Države članice sprejmejo zakone in druge predpise, potrebne za uskladitev s to direktivo, najpozneje do 31. marca 2004. O tem takoj obvestijo Komisijo.

Države članice se v sprejetih predpisih sklicujejo na to direktivo ali pa sklic nanjo navedejo ob njihovi uradni objavi. Način sklicevanja določijo države članice.

2. Države članice sporočijo Komisiji besedila temeljnih določb nacionalne zakonodaje, sprejete na področju, ki ga ureja ta direktiva.

Člen 6

1. Če sorte z začetkom veljavnosti te direktive še niso bile sprejete za vpis v Skupni katalog sort kmetijskih rastlin in se je uradno preskušanje v skladu z

(a) Direktivo 72/180/EGS ali

(b) smernicami USRS iz Priloge I oziroma smernicami UPOV iz Priloge II, odvisno od vrste,

začelo pred tem datumom, za zadevne sorte velja, da izpolnjujejo zahteve te direktive.

2. Odstavek 1 se uporablja samo, če poskusi pokažejo, da sorte izpolnjujejo predpise iz

(a) Direktive 72/180/EGS ali

(b) smernic USRS iz Priloge I oziroma smernic UPOV iz Priloge II, odvisno od vrste.

Člen 7

Ta direktiva začne veljati sedmi dan po objavi v Uradnem listu Evropske unije.

Člen 8

Ta direktiva je naslovljena na države članice.

▼M1









PRILOGA I

Seznam vrst, ki izpolnjujejo smernice za preskušanje USRS







Vrste iz skupnega kataloga Protokol USRS Krmni grah Grah, TP 7/1 z dne 6.11.2003 Švedska repica Oljna repica, TP 36/1 z dne 25.3.2004 Sončnice Sončnice, TP 81/1 z dne 31.10.2002 Oves Oves TP 20/1 z dne 6.11.2003 Navadni ječmen Navadni ječmen, TP 19/2 z dne 6.11.2003 Riž Riž, TP 16/1 z dne 18.11.2004 Rž Rž, TP 58/1 z dne 31.10.2002 Tritikala Tritikala, TP 121/1 z dne 6.11.2003 Navadna pšenica Navadna pšenica, TP 3/3 z dne 6.11.2003 Trda pšenica Trda pšenica, TP1 20/2 z dne 6.11.2003 Koruza Koruza, TP 2/2 z dne 15.11.2001 Krompir Krompir, TP 23/1 z dne 27.3.2002

Besedilo teh protokolov je na spletni strani USRS (www.cpvo.eu.int).









PRILOGA II

Seznam vrst, ki izpolnjujejo smernice za preskušanje UPOV







Vrste iz skupnega kataloga Smernice UPOV Krmna pesa Krmna pesa, smernica TG/150/3 z dne 4.11.1994 Pasja šopulja Pasja šopulja, smernica TG/30/6 z dne 12.10.1990 Orjaška šopulja Šaš, smernica TG/30/6 z dne 12.10.1990 Plazeča šopulja Šaš, smernica TG/30/6 z dne 12.10.1990 Lasasta šopulja Šaš, smernica TG/30/6 z dne 12.10.1990 Čistilna stoklasa Čistilna stoklasa, smernica TG/180/3 z dne 4.4.2001 Aljaška šopulja Aljaška šopulja, smernica TG/180/3 z dne 4.4.2001 Navadna pasja trava Navadna pasja trava, smernica TG/31/8 z dne 17.4.2002 Trstikasta bilnica Trstikast bilnica, smernica TG/39/8 z dne 17.4.2002 Ovčja bilnica Ovčja bilnica, smernica TG/67/4 z dne 12.11.1980 Travniška bilnica Travniška bilnica, smernica TG/39/8 z dne 17.4.2002 Rdeča bilnica Rdeča bilnica, smernica TG/67/4 z dne 12.11.1980 Mnogocvetna (laška) ljuljka Ljuljka, smernica TG/4/7 z dne 12.10.1990 Trpežna (angleška) ljuljka Ljuljka, smernica TG/4/7 z dne 12.10.1990 Oldenburška (skrižana) ljuljka Ljuljka, smernica TG/4/7 z dne 12.10.1990 Travniški mačji rep Travniški mačji rep, smernica TG/34/6 z dne 7.11.1984 Travniška latovka Travniška latovka, smernica TG/33/6 z dne 12.10.1990 Beli volčji bob Beli volčji bob, smernica TG/66/4 z dne 31.3.2004 Modri volčji bob Modri volčji bob, smernica TG/66/4 z dne 31.3.2004 Ozkolistni volčji bob Ozkolistni volčji bob, smernica TG/66/4 z dne 31.3.2004 Lucerna Lucerna, smernica TG/6/5 z dne 6.4.2005 Črna detelja Črna detelja, smernica TG/5/7 z dne 4.4.2001 Bela (plazeča) detelja Bela (plazeča) detelja, smernica TG/38/7 z dne 9.4.2003 Krmni bob Krmni bob, smernica TG/8/6 z dne 17.4.2002 Navadna grašica Navadna grašica, smernica TG/32/6 z dne 21.10.1988 Podzemna koleraba Podzemna koleraba, smernica 89/6 z dne 4.4.2001 Oljna redkev Oljna redkev, smernica TG/178/3 z dne 4.4.2001 Zemeljski orešček/arašidi Zemeljski orešček/arašidi, smernica TG/93/3 z dne 13.11.1985 Oljna repica Oljna repica, smernica TG/185/3 z dne 17.4.2002 Barvilni rumenik Barvilni rumenik, smernica TG/134/3 z dne 12.10.1990 Bombaž Bombaž, smernica TG/88/6 z dne 4.4.2001 Lan/laneno seme Lan/laneno seme, smernica TG/57/6 z dne 20.10.1995 Vrtni mak Vrtni mak, smernica TG/166/3 z dne 24.3.1999 Bela gorjušica Bela gorjušica, smernica TG/179/3 z dne 4.4.2001 Navadna soja Navadna soja, smernica TG/80/6 z dne 1.4.1998 Sirek Sirek, smernica TG/122/3 z dne 6.10.1989

Besedilo teh smernic je na spletni strani UPOV (www.upov.int).

▼B









PRILOGA III

LASTNOSTI ZA PRESKUŠANJE VREDNOSTI SORT ZA PRIDELAVO ALI UPORABO

1. Pridelek

2. Odpornost proti škodljivim organizmom

3. Obnašanje do dejavnikov v fizičnem okolju

4. Kakovost

Ob predložitvi rezultatov se navedejo uporabljene metode.